CELEX: 31991R2266
Language: el
Date: 1991-06-29 00:00:00
Title: Κανονισμός (ΕΟΚ) αριθ. 2266/91 της Επιτροπής της 29ης Ιουλίου 1991 για την τροποποίηση του κανονισμού (ΕΟΚ) αριθ. 1657/91 περί των ενεργειών προώθησης των πωλήσεων και διαφήμισης στον τομέα του γάλακτος και των γαλακτοκομικών προϊόντων

Avis juridique important

|

31991R2266

Κανονισμός (ΕΟΚ) αριθ. 2266/91 της Επιτροπής της 29ης Ιουλίου 1991 για την τροποποίηση του κανονισμού (ΕΟΚ) αριθ. 1657/91 περί των ενεργειών προώθησης των πωλήσεων και διαφήμισης στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 208 της 30/07/1991 σ. 0025 - 0025 Φινλανδική ειδική έκδοση: Κεφάλαιο 3 τόμος 38 σ. 0090  Σουηδική ειδική έκδοση: Κεφάλαιο 3 τόμος 38 σ. 0090 

ΚΑΝΟΝΙΣΜΟΣ (ΕΟΚ) αριθ. 2266/91 ΤΗΣ ΕΠΙΤΡΟΠΗΣ  της 29ης Ιουλίου 1991  για την τροποποίηση του κανονισμού (ΕΟΚ) αριθ. 1657/91 για την τροποποίηση των ενεργειών προώθησης των πωλήσεων και διαφήμισης στον τομέα του γάλακτος και των γαλακτοκομικών  προϊόντωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητος και περί μέτρων προς διεύρυνση των αγορών γάλακτος και γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1632/91  (2), και ιδίως το άρθρο 4,  Εκτιμώντας:  ότι το άρθρο 3 παράγρφος 1 του κανονισμού (ΕΟΚ) αριθ. 1657/91 της Επιτροπής (3) θεσπίζει ότι οι προτάσεις πρέπει να περιέλθουν στον αρμόδιο οργανισμό πριν από την 1η Ιουλίου 1991- ότι στην Πορτογαλία οι αρμόδιοι οργανισμοί συμμετείχαν για πρώτη φορά σε  μια τέτοια κοινοτική δράση- ότι, λόγω ελείψεως πείρας και λόγω της μικρής προθεσμίας για την υποβολή των αιτήσεων, ήταν αδύνατο να προετοιμάσουν εγκαίρως τις αντίστοιχες προτάσεις- ότι πρέπει, συνεπώς, για την Πορτογαλία να μεταφερθεί η ημερομηνία αυτή  στις 27 Ιουλίου 1991-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 παράγραφος 1 τρίτο εδάφιο του κανονισμού (ΕΟΚ) αριθ. 1657/91, η πρώτη φράση συμπληρώνεται με την ακόλουθη φράση:  "αλλά πριν από τις 27 Ιουλίου 1991 για την Πορτογαλία."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιουλίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 131 της 26. 5. 1977, σ. 6. (2) ΕΕ αριθ. L 150 της 15. 6. 1991, σ. 23. (3) ΕΕ αριθ. L 151 της 15. 6. 1991, σ. 45.